pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 15 มิถุนายน 2563
วันจันทร์ที่ 15 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 15 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 15 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 15 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีรายงานผู้ติดเชื้อรายใหม่ และไม่มีผู้ป่วยกลับบ้านได้ ทําให้มียอดผู้ป่วยกลับบ้านสะสม 2,987 ราย หรือคิดเป็นร้อยละ 95.28 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 90 ราย หรือร้อยละ 2.87 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,135 ราย
จากสถานการณ์โรคไวรัสโคโรนา 2019 ของประเทศที่มีแนวโน้มดีขึ้นเรื่อย ๆ รัฐบาลจึงได้เริ่มผ่อนคลายมาตรการ และวันนี้เป็นวันแรกที่ได้ผ่อนคลายมาตรการในระยะที่ 4 ให้เปิดกิจการ/กิจกรรมในกลุ่มที่มีความเสี่ยงสูง อาทิ สถานศึกษา สถาบันกวดวิชา ร้านอาหาร สถานรับเลี้ยงเด็ก ระบบขนส่งสาธารณะ สวนสนุก สระว่ายน้ํา สนามกีฬา ลานกิจกรรม ศูนย์ประชุม กองถ่าย สปา เป็นต้น โดยผู้ประกอบการมีความสําคัญในการปรับรูปแบบกิจกรรมและสถานที่เพื่อป้องกันการแพร่กระจายของเชื้อไวรัสโคโรนา 2019 ตามมาตรฐานที่ภาครัฐกําหนด ไม่ว่าจะเป็นการบริหารจัดการพื้นที่ให้เว้นระยะห่างระหว่างโต๊ะ/ที่นั่ง/การเดิน การควบคุมจํานวนผู้ใช้บริการไม่ให้แออัด จัดจุดคัดกรอง จุดบริการแอลกอฮอล์เจลล้างมือ ทําความสะอาดพื้นผิวที่มีผู้สัมผัสบ่อย เพื่อความปลอดภัยทั้งผู้ให้บริการและประชาชนที่มารับบริการ
อย่างไรก็ตามขอให้ประชาชนอย่าประมาทและคงเข้มในการป้องกันตัวเอง โดยเฉพาะในกลุ่มนักเรียน นักศึกษา คนวัยทํางาน ตั้งแต่อายุ 20-39 ปี จากข้อมูลของกรมควบคุมโรคพบว่า กลุ่มนี้มีผู้ติดเชื้อถึงประมาณร้อยละ 50 ของผู้ติดเชื้อทั้งหมด ซึ่งเป็นกลุ่มอายุที่อยู่ในวัยทํางานและมีร่างกายแข็งแรง เมื่อป่วยมักจะไม่แสดงอาการนับเป็นความเสี่ยงสําคัญซึ่งอาจเป็นผู้นําเชื้อกลับไปติดคนในครอบครัวและผู้ใกล้ชิดได้ ดังนั้นการสวมหน้ากากอนามัย/ผ้า เมื่อออกจากบ้านยังมีความสําคัญและควรปฏิบัติให้เป็นความเคยชิน ร่วมกับการเว้นระยะห่างระหว่างผู้อื่น 1-2 เมตร หลีกเลี่ยงการเข้าไปอยู่ในที่มีคนรวมกันจํานวนมาก เลี่ยงการสัมผัสพื้นผิวที่มีผู้สัมผัสบ่อย เช่น ลูกบิดประตู ปุ่มกดลิฟต์ โต๊ะ ราวบันได ราวจับต่าง ๆ ให้ล้างมือบ่อย ๆ และปฏิบัติตามข้อกําหนดของสถานที่อย่างเคร่งครัด หากใช้บริการของระบบขนส่งสาธารณะให้นั่ง/ยืนในจุดที่กําหนดไว้เพื่อลดความแออัด รับประทานอาหารที่ปรุงสุกใหม่ ใช้ช้อนส่วนตัว ขอเน้นย้ําว่าการสวมเฟซชิลล์โดยไม่สวมหน้ากากอนามัย/หน้ากากผ้าร่วม จะไม่สามารถป้องกันการแพร่กระจายเชื้อได้ สําหรับรายการเกมส์โชว์ที่ไม่สามารถสวมหน้ากากอนามัย/หน้ากากผ้าได้ แม้จะสวมเฟซชิลล์ต้องเว้นระยะห่างระหว่างกัน 1-2 เมตร ด้วย หากทุกคนร่วมมือกันจะช่วยลดโอกาสในการกลับมาแพร่ระบาดของเชื้อไวรัสโคโรนา 2019 อีกครั้ง
****************************** 15 มิถุนายน 2563
******************************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหมเวียดนาม เข้าเยี่ยมคารวะนายกรัฐมนตรี ในโอกาสเยือนไทยอย่างเป็นทางการ ในฐานะแขกของกระทรวงกลาโหม
วันพฤหัสบดีที่ 23 กุมภาพันธ์ 2560
รัฐมนตรีว่าการกระทรวงกลาโหมเวียดนาม เข้าเยี่ยมคารวะนายกรัฐมนตรี ในโอกาสเยือนไทยอย่างเป็นทางการ ในฐานะแขกของกระทรวงกลาโหม
รัฐมนตรีว่าการกระทรวงกลาโหมเวียดนาม เข้าเยี่ยมคารวะนายกรัฐมนตรี ในโอกาสเยือนไทยอย่างเป็นทางการ ในฐานะแขกของกระทรวงกลาโหม
วันนี้ (22 กุมภาพันธ์ 2560) เวลา 13.30 น. ทําเนียบรัฐบาล พลเอก โง ซวน หลิก (Ngo Xuan Lich) รัฐมนตรีว่าการกระทรวงกลาโหมเวียดนาม เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี สรุปสาระสําคัญดังนี้
นายกรัฐมนตรีกล่าวต้อนรับรัฐมนตรีว่าการกระทรวงกลาโหมเวียดนามสู่ประเทศไทย พร้อมฝากความระลึกถึงไปยัง นายเหวียน ซวน ฟุก นายกรัฐมนตรีเวียดนาม ซึ่งนายกรัฐมนตรีชื่นชมผลงานการทํางานของนายกรัฐมนตรีเวียดนามเป็นอย่างมาก
ในโอกาสนี้ นายกรัฐมนตรีได้ย้ําถึงความมุ่งมั่นของรัฐบาลไทยในการเพิ่มมูลค่าทางการค้ากับเวียดนามเป็น 2 หมื่นล้านดอลลาร์สหรัฐ ภายในปี พ.ศ. 2563 ตามที่เคยได้ตั้งเป้าและหารือร่วมกันไว้กับฝ่ายเวียดนาม
ทั้งนี้ รมว.กห.เวียดนาม ได้กล่าวแสดงความเสียใจต่อการสวรรคตของพระบาทสมเด็จพระปรมินทรมหาภูมิพลอดุลยเดช ซึ่งนายกรัฐมนตรีรู้สึกซาบซึ้งใจและขอบคุณเวียดนามที่ได้ร่วมแสดงความอาลัย โดยเฉพาะอย่างยิ่งในการเยือนไทยของนรม. เวียดนามเพื่อถวายสักการะพระบรมศพ รวมทั้งการลงนามแสดงความอาลัยที่ สอท. ณ กรุงฮานอย
ด้านความร่วมมือด้านความมั่นคง ทั้งสองฝ่ายยินดีที่ความสัมพันธ์ในด้านนี้มีความแน่นแฟ้น และยังเห็นพ้องให้เพิ่มช่องทางติดต่อระหว่างกระทรวงกลาโหมของทั้งสองฝ่าย เพื่อให้เกิดการแลกเปลี่ยนกันอย่างต่อเนื่อง ซึ่งจะส่งผลดีต่อการกระชับความร่วมมือ และความสัมพันธ์ระหว่างกัน
รมว. กห. เวียดนามยังได้กล่าวขอบคุณนายกรัฐมนตรี และรัฐบาลไทยที่ให้ความร่วมมืออย่างดีกับเวียดนามมาโดยตลอด ทั้งการแลกเปลี่ยนการเยือนของผู้นําเหล่าทัพ การแลกเปลี่ยนทุนการศึกษา และเห็นว่า จากการหารือแลกเปลี่ยนข้อคิดเห็นกับกระทรวงกลาโหมไทยในช่วงเช้า จะเป็นประโยชน์อย่างยิ่งต่อการส่งเสริมความสร่วมมือ และความสัมพันธ์ระหว่างประเทศต่อไปในอนาคต
************************************
รัฐบาลไทย-ข่าวทำเนียบรัฐบาล-​โฆษกสธ.แนะประชาชนเตรียมร่างกายให้พร้อมก่อนการเดินทางกลับหลังฉลองสงกรานต์
วันอาทิตย์ที่ 16 เมษายน 2560
​โฆษกสธ.แนะประชาชนเตรียมร่างกายให้พร้อมก่อนการเดินทางกลับหลังฉลองสงกรานต์
โฆษกกระทรวงสาธารณสุข ห่วงประชาชนที่เดินทางกลับจากฉลองช่วงสงกรานต์ อาจเกิดอาการอ่อนเพลีย แนะเตรียมพร้อมร่างกายก่อนการเดินทางกลับ พักผ่อนให้เพียงพอไม่ควรดื่มแอลกอฮอล์ ให้ดื่มน้ําอุ่นแทน ร่างกายจะฟื้นตัวเร็ว รวมทั้งคนที่ต้องขับรถ หากง่วง อย่าฝืน
โฆษกกระทรวงสาธารณสุข ห่วงประชาชนที่เดินทางกลับจากฉลองช่วงสงกรานต์ อาจเกิดอาการอ่อนเพลียแนะเตรียมพร้อมร่างกายก่อนการเดินทางกลับพักผ่อนให้เพียงพอ ไม่ควรดื่มแอลกอฮอล์ ให้ดื่มน้ําอุ่นแทน ร่างกายจะฟื้นตัวเร็ว รวมทั้งคนที่ต้องขับรถ หากง่วง อย่าฝืน ให้จอดพัก15นาที หรือเปลี่ยนคนอื่นขับ ป้องกันการเกิดอุบัติเหตุ
วันนี้(16 เมษายน 2560)นายแพทย์เกียรติภูมิ วงศ์รจิต รองปลัดกระทรวงสาธารณสุข และโฆษกกระทรวงสาธารณสุข กล่าวว่าในช่วงเทศกาลสงกรานต์ ประชาชนดื่มเครื่องดื่มแอลกอฮอล์กันค่อนข้างมาก วันรุ่งขึ้นร่างกายอาจเกิดอาการอ่อนเพลีย หรือที่เรียกว่า เมาค้าง วิธีการแก้ไขอาการดังกล่าวและเป็นการเตรียมความพร้อมร่างกายก่อนทํางาน คือ ควรหยุดดื่มแอลกอฮอล์และดื่มน้ําเปล่าในปริมาณที่มากขึ้น เพื่อช่วยให้อวัยวะต่างๆ ในร่างกายทํางานดี นอกจากนี้ ควรดื่มเครื่องดื่มที่อุ่น เช่น น้ําอุ่น หรืออาหารอุ่นๆ ที่ย่อยง่าย เช่น โจ๊ก ข้าวต้ม รวมทั้งรับประทานอาหารให้พอเหมาะ ครบ5หมู่
สําหรับผู้ที่ดื่มติดต่อกันหลายวัน อาจมีอาการอดนอนสะสมทําให้สมองตื้อ อ่อนเพลีย ซึ่งเสี่ยงต่อการหลับในทําให้เกิดอุบัติเหตุง่าย แนะก่อนเดินทางกลับให้เตรียมตัวล่วงหน้า โดยเฉพาะผู้ที่ทําหน้าที่ขับรถต้องพักผ่อนให้เพียงพออย่างน้อยเป็นเวลา 8 ชั่วโมง เพื่อลดอาการอ่อนเพลียที่เกิดจากฤทธิ์ของแอลกอฮอล์และให้ร่างกายได้พักผ่อนอย่างเต็มที่ ทั้งนี้สัญญาณเตือนของอาการง่วงนอนหลับในมี8 ข้อสําคัญ 1.หาวบ่อยและหาวต่อเนื่อง 2.ใจลอยไม่มีสมาธิ 3.รู้สึกเหนื่อยล้า หงุดหงิด กระวนกระวาย 4.จําไม่ได้ว่าขับรถผ่านอะไรมาเมื่อ 2-3 กิโลเมตรที่ผ่านมา 5.รู้สึกหนักหนังตา ตาปรือ ลืมตาไม่ขึ้น มองเห็นภาพไม่ชัด6.รู้สึกมึน หนักศีรษะ 7.ขับรถส่ายไปส่ายมาหรือออกนอกเส้นทาง 8.มองข้ามสัญญาณไฟและป้ายจราจร หากมีอาการเหล่านี้ควรจอดพักประมาณ15นาทีก่อนขับรถต่อ ล้างหน้า ดื่มเครื่องดื่มที่ให้ความสดชื่นแก่ร่างกาย หรือเปลี่ยนคนอื่นขับ เพื่อป้องกันการเกิดอุบัติเหตุ และให้คาดเข็มขัดนิรภัยทุกครั้ง ส่วนผู้ที่ใช้รถจักรยานยนต์ทั้งผู้ขับขี่และซ้อนท้าย ให้สวมหมวกกันน็อคทุกครั้งส่วนผู้ที่มีโรคประจําตัวต้องเตรียมยาให้พร้อมสําหรับการเดินทาง
รัฐบาลไทย-ข่าวทำเนียบรัฐบาล-สธ. เข้มมาตรการรักษาความปลอดภัยในเขต รพ. ให้ จนท. - ปชช. ปลอดภัย
วันอังคารที่ 7 พฤศจิกายน 2560
สธ. เข้มมาตรการรักษาความปลอดภัยในเขต รพ. ให้ จนท. - ปชช. ปลอดภัย
กระทรวงสาธารณสุข ให้โรงพยาบาลทุกแห่งเข้มมาตรการรักษาความปลอดภัยในเขตโรงพยาบาลเพิ่มเวรยามดูแลคนไข้-ประชาชน โดยเฉพาะในช่วงเทศกาล เช็คสภาพกล้องวงจรปิด
สธ. เข้มมาตรการรักษาความปลอดภัยในเขต รพ. ให้ จนท. - ปชช. ปลอดภัย
กระทรวงสาธารณสุข ให้โรงพยาบาลทุกแห่งเข้มมาตรการรักษาความปลอดภัยในเขตโรงพยาบาลเพิ่มเวรยามดูแลคนไข้-ประชาชน โดยเฉพาะในช่วงเทศกาล เช็คสภาพกล้องวงจรปิด ติดตั้งเพิ่มในจุดเสี่ยง ประสานเจ้าหน้าที่ตํารวจ เพื่อให้บุคลากรที่ปฏิบัติงาน และประชาชนปลอดภัย
วันนี้ (วันที่ 7 พฤศจิกายน 2560)นายแพทย์เจษฎา โชคดํารงสุขปลัดกระทรวงสาธารณสุขได้ให้สัมภาษณ์ ว่าได้รับรายงานเกิดเหตุทะเลาะวิวาทในเขตพื้นที่โรงพยาบาล ในช่วงเทศกาลวันลอยกระทง วันที่ 5 พฤศจิกายน 2560 เกิด 2 เหตุการณ์ ที่ โรงพยาบาลกระทุ่มแบน อําเภอกระทุ่มแบน จังหวัดสมุทรสาคร และที่ โรงพยาบาล ดอยเต่า อําเภอดอยเต่า จังหวัดเชียงใหม่ ซึ่งสร้างความเสียหายให้กับทรัพย์สินของโรงพยาบาล รวมทั้งมีผู้บาดเจ็บจากเหตุการณ์ดังกล่าว เพื่อความปลอดภัยของประชาชนผู้รับบริการ และบุคลากรที่ปฏิบัติงาน เบื้องต้น จึงได้สั่งการให้โรงพยาบาลในสังกัดทั่วประเทศ เฝ้าระวังและเพิ่มมาตรการในการรักษาความปลอดภัยให้เข้มงวดยิ่งขึ้น ดังนี้
1.เพิ่มเวรยามรักษาความปลอดภัยตลอด 24 ชั่วโมง2.ตรวจสอบกล้องวงจรปิด (CCTV) ให้อยู่ในสภาพพร้อมใช้งาน และติดเพิ่มในจุดเสี่ยงและสถานที่สําคัญ เช่น บริเวณโถงทางเดิน ทางเข้า-ออกโรงพยาบาลในหอผู้ป่วยทุกแผนก และกําชับให้เจ้าหน้าที่ในสถานพยาบาลทุกคนช่วยสอดส่องดูแลความปลอดภัยของชีวิตและทรัพย์สินของคนไข้และประชาชนที่มาใช้บริการอย่างดีที่สุด3.ประสานงานเจ้าหน้าที่ตํารวจ และทหารช่วยดูแลรักษาความปลอดภัยเพิ่มเติมโดยเฉพาะในช่วงเทศกาลสําคัญต่างๆหรือที่มีการจัดงานต่างๆของแต่ละพื้นที่ 4.ปรับระบบการเข้าออกห้องฉุกเฉิน เช่น คีย์การ์ด โค้ด หรือพิมพ์ลายนิ้วมือ เพื่อคัดกรองผู้ที่จะเข้าออกห้องฉุกเฉิน
อย่างไรก็ตาม ขณะนี้กระทรวงสาธารณสุข ได้เร่งให้โรงพยาบาลทุกแห่ง ปรับปรุงมาตรฐานห้องฉุกเฉินให้เป็นห้องฉุกเฉินคุณภาพ ซึ่งอยู่ระหว่างจัดทํา “คู่มือห้องฉุกเฉินคุณภาพ” คาดว่าจะแล้วเสร็จภายในเวลา 3 เดือน โดยเน้นความปลอดภัยของผู้ป่วยและเจ้าหน้าที่ (Patient and Personnel Safety :2P Safety)เช่น มีระบบรักษาความปลอดภัยในการเข้า-ออกห้องฉุกเฉินที่ได้มาตรฐาน และมีเทคโนโลยีในการรักษาและดูแลความปลอดภัยอย่างครบวงจร อาทิ รถพยาบาลปลอดภัยมีเครื่องช่วยชีวิตที่ได้มาตรฐาน มีระบบคัดแยกผู้ป่วยฉุกเฉินชัดเจนมีมาตรฐาน ผู้ป่วยวิกฤติต้องได้รับการรักษาด่วนไม่อยู่ห้องอีอาร์นานกว่า 4 ชั่วโมง เจ็บป่วยฉุกเฉินวิกฤต มีสิทธิทุกที่ (UCEP)ความปลอดภัยเจ้าหน้าที่ที่ห้องฉุกเฉินไม่ถูกคุกคาม เป็นต้น
สําหรับเหตุการณที่โรงพยาบาลกระทุ่มแบน จ.สมุทรสาคร ขณะนี้เจ้าหน้าที่ตํารวจสามารถจับกุมผู้กระทําผิดได้แล้วจํานวนหนึ่ง ที่เหลืออยู่ระหว่างการติดตามจับกุม ส่วนที่โรงพยาบาลดอยเต่า จ.เชียงใหม่ อยู่ในระหว่างการติดตามจับกุม
“สถานพยาบาลเป็นสถานที่ราชการ เป็นที่สําหรับดูแลผู้เจ็บป่วย แม้ในยามศึกสงคราม ก็ยังเว้นให้โรงพยาบาล ฉะนั้นขอร้องอย่าก่อเหตุทะเลาะวิวาทในโรงพยาบาลอีก เพราะผู้ที่ไปรับการรักษาที่โรงพยาบาลนั้นเจ็บป่วยอยู่แล้วหากมีการทะเลาะวิวาทอีกจะเป็นการสร้างความตื่นตระหนกตกใจให้ผู้รับบริการและเจ้าหน้าที่ จึงขอให้เจ้าหน้าที่ตํารวจช่วยดําเนินการอย่างเฉียบขาดเพื่อไม่ให้เป็นเยี่ยงอย่างและเกิดการทะเลาะวิวาท ในโรงพยาบาลอีก”นายแพทย์เจษฎา กล่าว
พฤศจิกายน1/5 ********************************* 7 พฤศจิกายน 2560
รัฐบาลไทย-ข่าวทำเนียบรัฐบาล-เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 มกราคม  2562
วันพฤหัสบดีที่ 27 ธันวาคม 2561
เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 มกราคม  2562
กรมสรรพากรเปิดรับสมัครผู้สําเร็จการศึกษาปริญญาตรี (สาขาทางการบัญชี) เข้ารับการทดสอบเป็นผู้สอบบัญชีภาษีอากร (Tax Auditor) สมัครผ่านอินเทอร์เน็ตที่เว็บไซต์กรมสรรพากร www.rd.go.th ระหว่างวันที่ 1 - 16 มกราคม 2562
กรมสรรพากรจะเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 47 (1/2562) โดยผู้ประสงค์จะเข้ารับการทดสอบต้องสําเร็จการศึกษาไม่ต่ํากว่าปริญญาตรีทางการบัญชี หรือประกาศนียบัตรทางการบัญชี ผู้สนใจสามารถยื่นคําขอเข้ารับการทดสอบผ่านเครือข่ายอินเทอร์เน็ตที่เว็บไซต์กรมสรรพากร www.rd.go.th เพียงช่องทางเดียวเท่านั้นตลอด 24 ชั่วโมงไม่เว้นวันหยุดราชการ ระหว่างวันที่ 1 - 16 มกราคม 2562 โดยจะประกาศรายชื่อผู้มีสิทธิเข้ารับการทดสอบในวันที่ 1 กุมภาพันธ์ 2562 และดําเนินการทดสอบในวันที่ 9 - 10 กุมภาพันธ์ 2562 ณ โรงเรียนศรีอยุธยา ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ถนนศรีอยุธยา เขตราชเทวี กรุงเทพฯ จากนั้นจะประกาศผลการทดสอบเป็นผู้สอบบัญชีภาษีอากรในวันที่ 30 เมษายน 2562 ที่เว็บไซต์กรมสรรพากร www.rd.go.th
หากมีข้อสงสัยสามารถติดต่อสอบถามได้ที่หมายเลขโทรศัพท์ 0 2272 8188 ในวันและเวลาราชการ หรือที่กองมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ 90 ซอยพหลโยธิน 7 ถนนพหลโยธิน แขวงพญาไท เขตพญาไท กรุงเทพฯ
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รมว.ทส. ตรวจเยี่ยมและมอบนโยบายกรมทรัพยากรทางทะเลและชายฝั่ง
วันพุธที่ 31 ตุลาคม 2561
รมว.ทส. ตรวจเยี่ยมและมอบนโยบายกรมทรัพยากรทางทะเลและชายฝั่ง
รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและมอบนโยบายแนวทางการดําเนินงานให้แก่กรมทรัพยากรทางทะเลและชายฝั่ง โดยให้ถือประโยชน์สูงสุดของประเทศชาติเป็นหลักในการดําเนินงาน
รมว.ทส. ตรวจเยี่ยมและมอบนโยบายกรมทรัพยากรทางทะเลและชายฝั่ง
รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและมอบนโยบายแนวทางการดําเนินงานให้แก่กรมทรัพยากรทางทะเลและชายฝั่ง โดยให้ถือประโยชน์สูงสุดของประเทศชาติเป็นหลักในการดําเนินงาน
วันนี้ (31 ตุลาคม 2561) เวลา 09.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและมอบนโยบายแนวทางการดําเนินงานให้แก่กรมทรัพยากรทางทะเลและชายฝั่ง โดยโอกาสนี้ นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง และผู้บริหาร ข้าราชการ พนักงาน เจ้าหน้าที่ในสังกัด เข้าร่วมรับฟังและบรรยายสรุปความก้าวหน้าการดําเนินงาน ณ ห้องประชุมลําแพน ชั้น 9 กรมทรัพยากรทางทะเลและชายฝั่ง ศูนย์ราชการเฉลิมพระเกียรติฯ อาคารรัฐประศาสนภักดี (อาคารบี) แจ้งวัฒนะ กรุงเทพฯ
การมอบนโยบายและให้แนวทางในการดําเนินงาน สรุปสาระสําคัญ ดังนี้
1. การบริหารจัดการพื้นที่ทรัพยากรป่าชายเลน, พื้นที่ชายฝั่งทะเล และทรัพยากรทางทะเลให้ถือประโยชน์สูงสุดของประเทศชาติเป็นหลัก
2. ให้กรมทรัพยากรทางทะเลและชายฝั่ง เป็นศูนย์กลางในการจัดทําองค์ความรู้ เรื่อง ทรัพยากรทางทะเลและชายฝั่ง โดยดําเนินการร่วมกับทุกภาคส่วน
3. ให้ดําเนินการตามเป้าหมายการดําเนินงานและแผนปฏิบัติการของกรมตามที่กําหนดไว้
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม  ให้การต้อนรับเอกอัครราชทูตวิสามัญผู้มีอำนาจเต็มแห่งรัฐกาตาร์ประจำประเทศไทย
วันจันทร์ที่ 26 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรม  ให้การต้อนรับเอกอัครราชทูตวิสามัญผู้มีอํานาจเต็มแห่งรัฐกาตาร์ประจําประเทศไทย
รองนายกรัฐมนตรีและรัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญผู้มีอํานาจเต็มแห่งรัฐกาตาร์ประจําประเทศไทย
ในวันจันทร์ที่ ๒๖ มีนาคม ๒๕๖๑ เวลา ๐๙.๐๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ให้การต้อนรับ เชค ญัสซิม บิน อับดุลเราะฮ์มาน บิน มุฮัมมัด อาลดับดุลเราะฮ์มาน อาลษานี
(H.E. Sheikh Jassim Bin Abdulrahman Bin Mohammed Alabdulrahman Al-Thani) พร้อมคณะ
ในโอกาสเข้าเยี่ยมคารวะ และหารือข้อราชการด้านกระบวนการยุติธรรม
โดยมีประเด็นสําคัญ อาทิ
การเสนอให้ประเทศไทยพิจารณาจัดทําความตกลงว่าด้วยความร่วมมือทางกฎหมาย
ระหว่างไทยกับกาตาร์ และความเป็นไปได้ในการยกร่างสนธิสัญญาโอนตัวนักโทษ
นอกจากนี้ ยังได้หารือเกี่ยวกับความสัมพันธ์อันดีของทั้งสองประเทศในด้านการค้าการลงทุน
พลังงาน ความมั่นคง และการท่องเที่ยว เป็นต้น
โดยมีพลตํารวจโท วรศักดิ์ นพสิทธิพร ผู้ช่วยรัฐมนตรีประจําสํานักนายกรัฐมนตรี
นายธวัชชัย ไทยเขียว รองปลัดกระทรวงยุติธรรม และผู้ที่เกี่ยวข้อง​ เข้าร่วมฯ
ณ ห้องรับรองกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-รมว.ทส. ตรวจติดตามสถานการณ์ทรัพยากร ธรรมชาติและสิ่งแวดล้อมในพื้นที่จังหวัดกระบี่
วันอังคารที่ 19 พฤษภาคม 2563
รมว.ทส. ตรวจติดตามสถานการณ์ทรัพยากร ธรรมชาติและสิ่งแวดล้อมในพื้นที่จังหวัดกระบี่
รมว.ทส. ตรวจติดตามสถานการณ์ทรัพยากร ธรรมชาติและสิ่งแวดล้อมในพื้นที่จังหวัดกระบี่
รมว.ทส. ตรวจติดตามสถานการณ์ทรัพยากร
ธรรมชาติและสิ่งแวดล้อมในพื้นที่จังหวัดกระบี่
วันที่ 15 พ.ค. 63 เวลา 17.00 น. ณ ที่ทําการอุทยานแห่งชาติหาดนพรัตน์ธารา-หมู่เกาะพีพี จังหวัดกระบี่​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมติดตามสถานการณ์ทรัพยากรธรรมชาติและสิ่งแวดล้อม รับฟังการบรรยายสรุปผลและตรวจติดตาม Command Center, การแก้ไขปัญหาการใช้ประโยชน์ที่ดินป่าไม้และการบุกรุกพื้นที่ป่าเพื่อสร้างรีสอร์ทในพื้นที่ป่าสงวนแห่งชาติ, และปัญหาการปล่อยน้ําเสียลงสู่ทะเลของผู้ประกอบการโรงแรม บริเวณอ่าวต้นไทร เกาะพีพี โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ผู้บริหารระดับสูงของกระทรวงฯ และหน่วยงานในพื้นที่ เข้าร่วมการประชุม และได้ร่วมกันปลูกต้นจิกทะเล​ ในโอกาสนี้ด้วย
รมว.ทส. ได้สั่งการให้หน่วยงานในพื้นที่ที่เกี่ยวข้องเร่งดําเนินการแก้ไขเรื่องการปล่อยน้ําเสียลงสู่ทะเล บริเวณอ่าวต้นไทร เกาะพีพี ทันที ทั้งนี้​ รมว.ทส.​ จะติดตามความคืบหน้าผลการดําเนินการในเรื่องดังกล่าวอย่างต่อเนื่อง​
นอกจากนี้ ปกท.ทส. ได้รายงานผลการประชุมหารือกับอธิบดีกรมอุทยานแห่งชาติ สัตว์ป่า และพันธุ์พืช อธิบดีกรมป่าไม้ อธิบดีกรมทรัพยากรทางทะเลและชายฝั่ง เรื่องแนวทางการปลูกป่าของกระทรวงฯ ว่า การปลูกป่าต้องมีพื้นที่ที่ชัดเจน ปลูกเท่าไหร่ และต้องคอยติดตามผล โดยให้ กรมอุทยานแห่งชาติ สัตว์ป่า และพันธุ์พืช กรมป่าไม้ กรมทรัพยากรทางทะเลและชายฝั่ง กําหนดพื้นที่ปลูกป่า รวมทั้งเป้าหมายการปลูกป่าที่ชัดเจน​ และให้ประสานผู้แทนจังหวัดเป็นเจ้าภาพร่วมในการดําเนินการในแต่ละพื้นที่ต่อไป
รัฐบาลไทย-ข่าวทำเนียบรัฐบาล-“ปลัดแรงงาน” เผย คุณภาพชีวิตแรงงานประมงดีขึ้น
วันพุธที่ 7 มีนาคม 2561
“ปลัดแรงงาน” เผย คุณภาพชีวิตแรงงานประมงดีขึ้น
ก.แรงงาน จับมือ ILO และ EU เผยผลสํารวจแรงงานประมงและอาหารทะเล 434 ตัวอย่าง
ใน 11 จังหวัดชายทะเล พบ แรงงานได้รับค่าจ้างสูงขึ้น มีสัญญาจ้างชัดเจน การจ้างแรงงานอายุน้อยกว่า 18 ปีลดลงน้อยกว่าร้อยละ 1 เชื่อเป็นผลดีต่อแรงงาน
ก.แรงงาน จับมือ ILO และ EU เผยผลสํารวจแรงงานประมงและอาหารทะเล 434 ตัวอย่างใน 11 จังหวัดชายทะเล พบ แรงงานได้รับค่าจ้างสูงขึ้น มีสัญญาจ้างชัดเจน การจ้างแรงงานอายุน้อยกว่า 18 ปีลดลงน้อยกว่าร้อยละ 1 เชื่อเป็นผลดีต่อแรงงาน พร้อมยกระดับคุณภาพชีวิตแรงงานภาคประมงและอาหารทะเลสอดคล้องมาตรฐานสากล ตามนโยบายรัฐบาล
นายจรินทร์ จักกะพาก ปลัดกระทรวงแรงงาน กล่าวปาฐกถาพิเศษ เรื่อง ‘งานเปิดตัวข้อค้นพบจากการศึกษาเส้นฐานเกี่ยวกับแรงงานประมงและอาหารทะเลในประเทศไทย’ ในการประชุมคณะกรรมการกํากับติดตามโครงการต่อต้านรูปแบบการทํางานที่ไม่เป็นที่ยอมรับในอุตสาหกรรมประมงและอาหารทะเล ครั้งที่ 6/2561 และ ณ ห้องรัตนโกสินทร์ ชั้น 1 โรงแรมสุโกศล โดยการศึกษาวิจัยในครั้งนี้เป็นงานวิจัยฉบับแรกที่ทําขึ้นในประเทศไทยครอบคลุมทั้งภาคประมง และอุตสาหกรรมแปรรูปสัตว์น้ํา ภายใต้กิจกรรม“โครงการสิทธิจากเรือสู่ฝั่ง”(Ship to Shore Rights Project) เกิดจากความร่วมมือระหว่าง รัฐบาลไทย โดยกระทรวงแรงงาน สหภาพยุโรป และองค์การแรงงานระหว่างประเทศ ที่จะป้องกันและลดรูปแบบการทํางานที่ไม่เป็นที่ยอมรับในอุตสาหกรรมประมงและแปรรูปสัตว์น้ําของประเทศไทย โดยได้ดําเนินการเมื่อเดือนมีนาคม - เมษายน 2560 จากการสัมภาษณ์แรงงานประมงและเกี่ยวเนื่อง จํานวน 434 คน ใน 11 จังหวัดชายทะเล โดยการสํารวจครอบคลุมประเด็น การจัดหางาน ค่าจ้าง ชั่วโมงการทํางาน ความปลอดภัยและสุขภาพ บริการสนับสนุน กลไกร้องทุกข์ และสภาพความเป็นอยู่ เป็นต้น สาระสําคัญการศึกษาพบว่า แรงงานประมงได้รับค่าจ้างสูงขึ้น มีสัญญาจ้างที่เป็นลายลักษณ์อักษร การจ้างงานแรงงานอายุน้อยกว่า 18 ปีมีน้อยกว่าร้อยละ 1
ปลัดกระทรวงแรงงาน กล่าวต่อว่า ข้อค้นพบจากการศึกษาเส้นฐานเกี่ยวกับแรงงานประมงและอาหารทะเลในประเทศไทย ที่ได้จัดทําขึ้นนี้จะเป็นประโยชน์สําหรับทุกภาคส่วนที่จะเป็นข้อมูลสําคัญในการนํามาเป็นโจทย์วิเคราะห์แก้ไขปัญหา และเป็นข้อมูลสําหรับการวัดความก้าวหน้าในการดําเนินการได้เป็นอย่างดี เพื่อนําไปสู่การพัฒนาคุณภาพชีวิตของแรงงานประมงและอาหารทะเลของประเทศไทย และการทํางานที่มีคุณค่า นําไปสู่การบรรลุการขับเคลื่อนเป้าหมายการพัฒนาที่ยั่งยืนตามกรอบของสหประชาชาติ หรือ SDGs โดยเฉพาะเป้าหมายที่ 8 การจ้างงานที่มีคุณค่าและการเติบโตทางเศรษฐกิจที่จะไม่ทิ้งใครไว้ข้างหลัง
“งานวิจัยข้อมูลพื้นฐานเกี่ยวกับแรงงานประมงและอาหารทะเล เป็นความมุ่งมั่นตั้งใจของทุกหุ้นส่วนภาคีในสังคม ที่จะขับเคลื่อนการดําเนินงานเพื่อยกระดับคุณภาพชีวิตของแรงงานในภาคประมงและอาหารทะเลให้สอดคล้องกับมาตรฐานสากล ซึ่งเป็นนโยบายที่รัฐบาลไทยให้ความสําคัญ” ปลัดกระทรวงแรงงาน กล่าวในท้ายสุด
--------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
7 มีนาคม 2561
รัฐบาลไทย-ข่าวทำเนียบรัฐบาล-พิธีประดับต้นดาวเรืองของกระทรวงอุตสาหกรรมเพื่อเป็นการแสดงความจงรักภักดีและรำลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช
วันพุธที่ 11 ตุลาคม 2560
พิธีประดับต้นดาวเรืองของกระทรวงอุตสาหกรรมเพื่อเป็นการแสดงความจงรักภักดีและรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช
รัฐมนตรีว่าการกระทรวงอุตสาหกรรม เป็นประธานในพิธีประดับต้นดาวเรืองของกระทรวงอุตสาหกรรมเพื่อเป็นการแสดงความจงรักภักดีและรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช ณ บริเวณลานพิธีด้านนอกอาคารสํานักงานปลัดกระทรวงอุตสาหกรรม
วันนี้ (11 ตุลาคม 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีประดับต้นดาวเรืองของกระทรวงอุตสาหกรรมเพื่อเป็นการแสดงความจงรักภักดีและรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช ซึ่งกระทรวงอุตสาหกรรมได้ดําเนินการปลูกและประดับตกแต่งต้นดาวเรือง บริเวณรอบกระทรวงอุตสาหกรรม โดยมีนายพสุ โลหารชุน ปลัดกระทรวงอุตสาหกรรม กล่าวรายงาน และคณะผู้บริหารระดับสูง ข้าราชการ และเจ้าหน้าที่กระทรวงอุตสาหกรรม ร่วมงาน ณ บริเวณลานพิธีด้านนอกอาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นรม.และ รมว.กห.หารือทางไกล กับรมว.กห.สหรัฐอเมริกา ถึงความร่วมมือด้านความมั่นคงและการแก้ปัญหา COVID-19 [กระทรวงกลาโหม]
วันเสาร์ที่ 20 มิถุนายน 2563
นรม.และ รมว.กห.หารือทางไกล กับรมว.กห.สหรัฐอเมริกา ถึงความร่วมมือด้านความมั่นคงและการแก้ปัญหา COVID-19 [กระทรวงกลาโหม]
นรม.และ รมว.กห.หารือทางไกล กับรมว.กห.สหรัฐอเมริกา ถึงความร่วมมือด้านความมั่นคงและการแก้ปัญหา COVID-19
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 19 มิ.ย.63, 1800 พล.อ.ประยุทธ์ จันทร์โอชา นรม.และ รมว.กห. ได้หารือผ่านระบบโทรศัพท์ทางไกลกับ นาย Mark T. Esper (มาร์ค เอสเปอร์) รมว.กห.สหรัฐอเมริกา ณ ทําเนียบรัฐบาล
ทั้งสองฝ่ายได้กล่าวถึงความร่วมมือด้านความมั่นคงที่เข้มแข็งระหว่างกัน และความร่วมมือกันแก้ปัญหา COVID - 19 ที่ผ่านมา โดยอยู่ระหว่างพัฒนาวัคซีนร่วมกัน เพื่อประโยชน์ของทั้งสองประเทศและสังคมโลก พร้อมทั้งได้หารือร่วมกันถึง ความร่วมมือทางทหาร ด้านการฝึกศึกษาและด้านยุทโธปกรณ์ รวมทั้งการเสริมสร้างความร่วมมือด้านความมั่นคงทางทะเล และความร่วมมือในอนุภูมิภาคลุ่มน้ําโขง เพื่อประโยชน์และความมั่นคงของภูมิภาค
นาย Mark T. Esper ได้ชื่นชมและแสดงความยินดีกับความสําเร็จของไทยในการแก้ปัญหา COVID - 19 ที่ผ่านมาและขอบคุณชุดแพทย์ทหารไทยที่ปฏิบัติงานร่วมกันอย่างใกล้ชิด โดยสหรัฐฯพร้อมสนับสนุนไทยในการพัฒนากองทัพให้มีความเข้มแข็ง และมองว่าไทยมีบทบาทสําคัญในการเชื่อมต่อการแก้ปัญหาความมั่นคงของภูมิภาคโดยเฉพาะปัญหาทะเลจีนใต้ ขณะเดียวกันสหรัฐฯยินดีเข้ามาร่วมเสริมสร้างเสถียรภาพความมั่นคงในอนุภูมิภาคแม่น้ําโขงเพื่อผลประโยชน์ของภูมิภาคโดยรวม
พล.อ.ประยุทธ์’ ได้กล่าวแสดงความขอบคุณสหรัฐฯ ที่สนับสนุนไทยแก้ปัญหา COVID - 19 ผ่านสํานักงานเพื่อการพัฒนาระหว่างประเทศ ( USAID ) และช่วยเหลืออํานวยความสะดวกคนไทยกว่า 2,000 คนเดินทางกลับจากสหรัฐฯที่ผ่านมา ซึ่งไทยอยู่ระหว่างการพัฒนาวัคซีนและพร้อมทํางานร่วมกันอย่างใกล้ชิด พร้อมทั้งขอให้กําลังใจรัฐบาล บุคลากรทางการแพทย์และประชาชนสหรัฐฯให้สามารถผ่านความท้าทายที่ยากลําบากและกลับมาเข้มแข็งโดยเร็ว สําหรับความมั่นคงทางทะเล ไทยพร้อมดํารงบทบาทสะพานเชื่อมระหว่างคู่พิพาทในทะเลจีนใต้ และยินดีสนับสนุนสหรัฐฯเสริมสร้างความร่วมมือในอนุภูมิภาคแม่น้ําโขงอย่างสร้างสรรค์ ผ่านกลไกที่มีอยู่ร่วมกัน
...........
รัฐบาลไทย-ข่าวทำเนียบรัฐบาล-เอกอัครราชทูตสหรัฐเม็กซิโกประจำประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี
วันพฤหัสบดีที่ 19 เมษายน 2561
เอกอัครราชทูตสหรัฐเม็กซิโกประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี
เอกอัครราชทูตสหรัฐเม็กซิโกประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี
วันนี้ (19 เมษายน 2561) เวลา 10.00 น. นายไฆเม บีร์กิลิโอ นัวลาร์ต ซานเชซ (H.E. Mr. Jaime Virgilio Nualart Sánchez) เอกอัครราชทูตสหรัฐเม็กซิโกประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับตําแหน่งใหม่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีกล่าวขอบคุณที่เอกอัครราชทูตสหรัฐเม็กซิโกประจําประเทศไทยปฏิบัติหน้าที่ เพื่อส่งเสริมความสัมพันธ์ระหว่างไทยกับเม็กซิโกอย่างแข็งขันตลอดระยะเวลา 43 ปี ของการสถาปนาความสัมพันธ์ทางการทูต ซึ่งทั้งสองฝ่ายสนับสนุนให้มีการแลกเปลี่ยนการเยือนในระดับสูง และยินดีที่จะให้ความร่วมมือระหว่างกันเพื่อพัฒนาความสัมพันธ์อันดีระหว่างกันต่อไป
รองนายกรัฐมนตรีกล่าวยินดี และขอบคุณที่เม็กซิโกให้ความสนใจ และขอเชิญชวนให้เม็กซิโกมาลงทุนในโครงการพัฒนาระเบียงเศรษฐกิจพิเศษภาคตะวันออก (EEC) ซึ่งเอกอัครราชทูตสหรัฐเม็กซิโกประจําประเทศไทยแสดงความยินดีที่จะให้ความร่วมมือสนับสนุนนักลงทุนในโครงการดังกล่าว รองนายกรัฐมนตรีกล่าวว่ารัฐบาลตระหนักถึงศักยภาพของเม็กซิโก ในการเป็นประตูสู่อเมริกาเหนือ และลาตินอเมริกา และทั้งสองชื่นชมที่ทั้งสองประเทศเป็นคู่ค้าที่มีสําคัญต่อกัน โดยทั้งสองฝ่ายเป็นคู่ค้าลําดับต้นๆ เม็กซิโกเป็นคู่ค้าอันดับ 1 ของไทยในภูมิภาคลาตินอเมริกา และไทยเป็นคู่ค้าอันดับ 3 ของเม็กซิโกในเอเชียตะวันออกเฉียงใต้
เอกอัครราชทูตสหรัฐเม็กซิโกประจําประเทศไทยกล่าวเชิญชวนให้ชาวไทยเดินทางไปท่องเที่ยวเม็กซิโก เพื่อเป็นการแลกเปลี่ยน เรียนรู้ทางด้านวัฒนธรรม และถือว่าเป็นการสร้างความสัมพันธ์อันดีระหว่างกันในระดับประชาชน นอกจากนี้ทั้งสองฝ่ายเห็นพ้องที่จะให้มีการแลกเปลี่ยนเรียนรู้ทางด้านวัฒนธรรมของทั้งสองประเทศ
ในช่วงท้าย รองนายกรัฐมนตรีกล่าวขอบคุณเม็กซิโกที่ให้การสนับสนุนการทํางานของรัฐบาลไทย และรัฐบาลยืนยันที่จะดําเนินการตาม Roadmap จัดการเลือกตั้งตามกระบวนการ